**MEMONIK**

Memonik je jedinečná hmatová spoločenská hra, ktorá baví celú rodinu. Hrá sa so zatvorenými očami a hráči tak musia zapojiť iné zmysli ako hmat a sluch. Začiatočníci si ju môžu zahrať ako klasické pexeso a oboznamovať sa pritom s rozmanitými materiálmi s ich bežného okolia. Hra rozvíja a udržuje schopnosti a zručnosti hráčov, ktoré neskôr môžu aplikovať v reálnom živote. Táto hra je jedna z mála hier ktorú si môžu zahrať vidiaci a nevidiaci ľudia zároveň. S hmatovými hracími kartami Memonik si môžete zahrať dve hry: Pexeso a Čierny Peter.

**HRA ROZVÍJA**: pamäť, pozornosť, komunikačné schopnosti, a taktiež priestorovú orientáciu a jemnú motoriku hráčov

**OBSAH BALENIA:**

Karty: 36 kusov

Škrabošky: 4 kusy

Hracia plocha: 4 kusy

Grafické pexeso: 36 kusov

**HMATOVÉ PEXESO**

Počet hráčov: 1 – 4 hráči.

Cieľ hry: nájsť čo najvyšší počet párov kariet.

Zložte všetky štyri časti hracieho poľa v jeden celok. Obráťte všetky “karty” logom MEMONIK nahor a dôkladne ich zamiešajte. Následne ich vložte do hracieho poľa, tak aby ani jeden z hráčov netušil, kde sa aký materiál nachádza. Nasaďte si škrabošky a hra môže začať. Hru začína vždy najmladší hráč. :) Otočí prvú ním zvolenú dvojicu kariet. POZOR! je nutné kartu len otočiť na mieste a tak ju hmatom preskúmať a nedvíhať ju z hracieho poľa. Mohlo by totižto dôjsť zlému spätnému umiestneniu karty. Teraz musí hráč “ukázať “ spoluhráčom aké karty otočil. Buďto zoberie súperovu ruku a zavedie ju na miesto, kde sa nachádzajú obrátené karty, alebo len poklepe na susednú kartu či na stôl, aby tak dal spoluhráčom vedieť kde majú rukou hľadať. Ak hráč našiel materiálovú dvojicu, tak si ju odloží vedľa seba mimo hracieho poľa a otáča ďalšiu dvojicu, až kým sa nezmýli. Ak karty k sebe nepatria, otočí ich späť materiálom nadol a pokračuje ďalší hráč v smere hodinových ručičiek. Hrá sa tak dlho, kým nie sú všetky karty nájdené. Víťazom sa stane hráč s najväčším počtom nájdených dvojíc. Začiatočníci môžu hru hrať v nižšej náročnosti a to tak, že sa zredukuje počet kariet napríklad na deväť párov materiálov namiesto osemnástich.

**TIPY:**

Začiatočníci si môžu hru zahrať s nižším počtom kariet, napr. s polovicou hracej plochy. Môžu sa tiež zahrať bez škrabošiek a zoznámiť sa tak s materiálmi na hracích kartách. Pre lepšiu orientáciu v hracom poli si hráči môžu odpočítavať súradnice polohy kariet od okraja. Deti ktoré ešte nevedia počítať si môžu na konci hry svoje karty poskladať na seba a vyhráva ten hráč, ktorého veža bude vyššia.

**ČIERNY PETER**

**Počet hráčov:** 1 alebo 4 hráči.

**Cieľ hry:**  vyprázdniť svoje hracie pole a nemať v ňom Čierneho Petra.

Na začiatku hry si zvoľte ľubovoľnú kartu (materiál) – Čierneho Petra. Môže to byť, napr. karta s brúsnym papierom. Jednu z vybranej dvojice kariet z hry vyraďte. Hru začínate hrať s tridsiatimipiatimi kartami (šestnásť párov a jeden Čierny Peter). Pokiaľ hru hrajú dvaja hráči, hracie pole si rozdelia na polovicu, štyria hráči si hracie pole rozdelia na štyri časti. Len jeden z hráčov má vo svojom hracom poli plný počet kariet. Na začiatku prvej hry má plný počet kariet najstarší hráč. V nasledujúcej hre má plný počet kariet hráč, ktorý sa v predchádzajúcej hre stal Čiernym Petrom. Obráťte hracie karty logom Memonik nahor a dôkladne ich premiešajte. Vložte hracie karty do polí hracej plochy. Postupujte opatrne, tak aby ani jeden z hráčov nevidel materiály na spodných stranách kariet. Nasaďte si škrabošky a môžete hrať! Každý hráč preskúma karty na svojej hracej ploche. Pokiaľ medzi kartami objavíte pár, odložte si ho k sebe. Karty na svojej hracej ploche si môžete zoradiť do jednotlivých polí ľubovoľne. Počas hry udržuje hracie karty obrátené materiálom smerom nadol, aby hráč nevedel, akú kartu si od súpera vyberá. Hru začína hráč po ľavici hráča s plným počtom kariet. Vytiahne ľubovoľnú kartu z hracieho poľa hráča po svojej pravici a následne ju porovná s kartami na svojej vlastnej hracej ploche. Pokiaľ zvolená karta tvorí pár s niektorou z jeho vlastných kariet, odloží si túto dvojicu k sebe. Ak zvolená karta netvorí pár so žiadnou z jeho vlastných kariet, uloží túto kartu na prázdne miesto na vlastnej hracej ploche a v hre pokračuje hráč po jeho ľavej ruke. Hráči si karty môžu po každom kole premiešať, aby bolo hľadanie kariet pre súpera náročnejšie. Víťazom sa stáva hráč, ktorý sa zbaví všetkých kariet zo svojej hracej plochy. Pokiaľ hru hrajú štyria hráči, hra končí vtedy, keď jednému z hráčov na hracej ploche zostane jediná karta – Čierny Peter.

**Grafické Pexeso:**Cieľom hry je nájsť dvojice s rovnakým obrázkom. Hru začneme tým že otočíme všetky hracie karty logom Memonik nahor a poriadne ich premiešame. Prvý z hráčov otočí dve karty, ak nie sú obrázky totožné tak v hre pokračuje druhý hráč. Ak sa hráčovi podarí nájsť rovnaký pár kariet za odmenu otáča ďalšiu dvojicu. Vyhráva ten hráč ktorý nájde viac rovnakých dvojíc.